R5dwMg/zh-wiki-yue-long huggingface dataset:
2014年3月11日，克里米亞自治共和國議會發布聲明，議會81位出席議員有78人投下贊成票，通過「宣告克里米亞自治共和國同塞瓦斯托波爾市獨立」。此舉被指可使俄羅斯聲稱其冇從烏克蘭吞併克里米亞，而係克里米亞共和國行使其主權，尋求與俄羅斯合併。
2014年3月16日，克里米亞歸屬公投結果以96.77%讚成嘅得票率獲得通過，克里米亞自治共和國正式宣布與塞瓦斯托波爾市一齊脫離烏克蘭，成立克里米亞共和國，並準備加入俄羅斯聯邦。此公投冇得到國際社會嘅普遍承認，報告嘅結果都受到好多獨立觀察員嘅質疑。
克里米亞加入俄羅斯以後喺烏克蘭東部引發連鎖反應。4月起哈爾科夫、頓涅茨克、敖德薩、盧甘斯克陸續發生親俄羅斯示威以至武裝衝突，後來頓涅茨克、盧甘斯克兩地都宣稱獨立，分別建立頓涅茨克人民共和國與盧甘斯克人民共和國，並發起新俄羅斯聯邦，同烏克蘭政府武裝對抗。
2014年9月5日，烏克蘭政府同烏東南部武裝部隊代表喺白俄羅斯首都明斯克市簽訂停火協議，烏克蘭政府同意畀東南部兩州嘅自治權，但兩州仍留喺烏克蘭領土內。9月16日，烏克蘭最高拉達通過法律賦予頓巴斯地區特殊自治地位。
2022年2月21日，俄羅斯總統普京喺對民眾演講時公開支持烏東頓內次克人民共和國同盧干斯克人民共和國嘅獨立地位，並向呢兩個地區派遣俄羅斯「維和部隊」。呢場演講導致俄烏局勢從先前嘅緩慢緩和突然轉變成急劇惡化。
美方稱弗拉基米爾·普京將要發動戰爭，普京則宣稱正喺度撤軍。歐美警告應防止俄羅斯有關嘅「虛假信息」，並指控俄羅斯喺烏克蘭東部進行假旗行動，為入侵烏克蘭製造藉口。2月22日，普京宣布承認烏克蘭東部嘅頓涅茨克及盧甘斯克獨立，並宣佈派兵前往兩共和國「維和」。
紐約時報報道稱，有美國情報官員指控，2022年2月初中國高層曾向俄羅斯高層提出要求，稱喺北京冬奧會結束前唔好對烏克蘭採取軍事行動。俄一份內部文件係雙方已經就呢件事討論咗好耐嘅證據，顯示冬奧前中國已經知情並配合佢發動軍事行動，但中國官方否認。
自從格魯吉亞發生玫瑰革命後，烏克蘭都發生咗橙色革命。民主派、我哋嘅烏克蘭嘅尤先科喺控訴第二輪投票選舉舞弊下，喺第三輪投票勝利成功當選總統。橙色革命後，尤先科嘅烏克蘭政府堅持民粹主義，將財政預算嘅80%都分發畀民衆，此舉導致嚴重嘅通貨膨脹，人民生活水準大幅下降。
此外，新上任嘅親西方政府迅即權鬥不斷，尤先科嘅執政黨我哋嘅烏克蘭同佔內閣同議會主導地位尤莉婭·季莫申科聯盟內鬥，總理季莫申科更被罷職，2006年嘅國會選舉中親西方政府下台，親俄嘅亞努科維奇再任總理，第二度上台執政。
克里米亞因俄羅斯裔人數較多，屬於親俄區域。2014年2月，喺2014年烏克蘭革命推翻烏克蘭總統亞努科維奇之後，俄羅斯領導人普京話『我哋一定要開始設法畀克里米亞回歸俄羅斯。』2月27日，冇徽章嘅俄羅斯蒙面部隊佔領咗克里米亞最高議會，並搶到克里米亞全境嘅戰略重地，使克里米亞喺幾個禮拜之內就被俄羅斯有效控制。
自2020年行政區改革，取消原屬二級行政區嘅州轄市後，烏克蘭嘅行政區劃共分為三級。其中一級行政區劃包括1個自治共和國、2個直轄市同24個行政州 。2014年後發生嘅軍事衝突中，部分領土先後被俄羅斯及親俄武裝份子佔領，但未獲烏克蘭及國際普遍承認。
烏克蘭位於歐洲東部，面積為60.37萬平方公里，由東至西長1,300公里，由南至北長900公里。南臨亞速海同黑海，陸上東北接俄羅斯，北鄰白俄羅斯，西連斯洛伐克、波蘭同匈牙利，南同摩爾多瓦、羅馬尼亞接壤。
烏克蘭境內有23,000條河流，其中長過100千米以上嘅河有110條。主要河流包括第聶伯河、南布格河、北頓涅茨河、普魯特河、德涅斯特河同多瑙河，其中最長嘅係第聶伯河。所有河流都流經平原注入亞速海同黑海。
烏克蘭全國水資源總量約為950億立方米，其中地下水資源有32億立方米。烏克蘭有超過3,000個湖泊，較大嘅有亞爾普格湖、薩賽格湖、卡古爾湖同阿利別依湖等。大型水庫包括克列緬丘格水庫、卡霍夫卡水庫、基輔水庫同第聶伯羅捷爾任斯克水庫等。
烏克蘭自然資源豐富。佢唔單只擁有大片肥沃嘅「黑鈣土帶」，而且仲蘊藏70幾種礦藏資源，如瀝青、無烟煤、鐵、錳、鉻、鈦、鉛、鋅、鋁、汞、鎳同一定量嘅天然氣同石油，頓巴斯係烏克蘭最大嘅煤田。已探明儲量為420億噸。
喺1991年蘇聯解體、烏克蘭重新獨立後嘅最初幾年，烏克蘭因早期轉型嘅混亂而遭受咗異常嚴重嘅打擊，經歷咗惡性通貨膨脹同異常巨大嘅生產下降。1990年到1994年，官方國內生產總值幾乎下降咗一半，1996年進行貨幣改革，由格里夫納取代通貨膨脹而貶值嘅卡博瓦內特幣。
2000年係烏克蘭獨立以來經濟增長嘅第一年。由於私有化改造同經濟轉型，資本流入激增，受益於原本非常低嘅勞動力成本、略低嘅關稅以及主要出口商品嘅高價格，烏克蘭經濟保持高速增長，2000年到2007年，烏克蘭嘅實際平均增長率為7.
4%。喺2008年全球金融危機衝擊下，烏克蘭經濟再次陷入低迷。2010年起，烏克蘭經濟開始復甦並持續回升，又因烏克蘭親歐盟示威運動、克里米亞危機、頓巴斯戰爭造成重創，2014年到2015年經歷咗累計16%嘅經濟萎縮。
局勢穩定後，烏克蘭東南部地區因經濟基礎較佳，漸漸克服咗當地武裝衝突造成嘅嚴重危機。同時，2014至2015年烏克蘭格里夫納貶值200％使烏克蘭嘅商品同服務更平，更具競爭力。2016年經濟增長超過2％。
農業係烏克蘭經濟嘅重要組成部分，農業用地約佔國土總面積超過七成。烏克蘭以肥沃嘅黑土聞名，係世界上最大嘅農業生產國同出口國之一，被稱為『歐洲糧倉』。2019年，烏克蘭係全球第一大葵花籽油出口國、第二大油菜籽出口國、第四大玉米、大麥同黑麥出口國、第五大小麥出口國同第六大大豆出口國。
烏克蘭係世界上最重要嘅礦產生產國之一。烏克蘭係世界第七大鐵礦石生產國同第五大鐵礦石出口國，都係全球主要鋁出口國。有近8000個獨立嘅礦床，蘊藏住約90種唔同嘅礦物，其中約20種有重要嘅經濟價值。大約一半嘅已知礦藏正喺度開採緊。
烏克蘭嘅煤炭儲量達471億噸。國內每年對煤燃料嘅需求約為1億噸，其中85%可由國內生產滿足。烏克蘭嘅石油同天然氣田分別滿足咗該國10%嘅石油同20%嘅天然氣消費。烏克蘭擁有39.6萬億立方英尺嘅天然氣儲量，但國內產量只可以滿足該國約20%嘅需求。
烏克蘭係全球少數擁有完整航空太空硬體工程同生產周期嘅國家之一。除咗客機同運輸機嘅設計同生產外，烏克蘭仲擁有飛機維修企業網絡，包括參與回收軍用飛機同直升機嘅公司。主要公司包括安東諾夫國營公司同馬達西奇。
烏克蘭繼承咗前蘇聯軍事工業基地嘅產業基礎。主要集中喺機器製造業、燃料動力業及高技術部門，生產火箭裝置、宇航裝置、軍用艦船、飛機同導彈等軍工產品。主要公司包括馬雷舍夫工廠同黑海造船廠，烏克蘭都係世界十大武器出口國之一。
21世紀以來烏克蘭多年嚟一直都係負增長，至2006年為止人口為4688.64萬。而喺2004年6月1日，烏克蘭人口為4746萬人，其中城市人口3210萬人，農村人口1540萬人。全國平均人口密度為每平方公里85人。
人口最密集地區係頓涅茨克州，呢個州人口達到咗470萬人，其中城市人口佔絕大多數，為420萬人，農村人口只有46萬人。接下來為聶伯彼得羅夫斯克州、哈爾科夫州、利沃夫州、盧甘斯克州。基輔市人口為260萬。
希臘，官名希臘共和國或希臘第三共和國，喺歐洲東南部嘅巴爾幹半島南端。北面同保加利亞、北馬其頓以及阿爾巴尼亞接壤，東部就同土耳其接壤，臨近愛琴海，西南邊有伊奧尼亞海同地中海。希臘被譽為係西方文明嘅發源地，歷史悠久，重對三大洲嘅歷史發展有重大影響。
雖然響軍事上希臘喺公元前168年俾羅馬共和國完全征服，希臘文化就反過來征服咗羅馬人嘅生活。作為羅馬帝國嘅一個省，希臘文化繼續主宰住東地中海，直到帝國分裂成兩部。以君士坦丁堡為中心嘅拜占庭帝國本質上就係俾希臘同化嘅。
十八世紀後期，現代希臘啟蒙運動誕生。越嚟越多人記返起自己民族原先並唔係由奧斯曼統治，重新認識到希臘族嘅存在。佢哋開始希望脫離奧斯曼帝國。其中秘密組織友誼社，響1821年發動革命，宣佈獨立，中斷帝國嘅統治。
希臘喺1830年獲得國際認可，1833年建立咗君主政權，即「希臘王國」。佢哋擁立巴伐利亞王子鄂圖做國王，係鄂圖一世。但係鄂圖一世響後期越嚟越得唔到民心同埋冇威望，最終軍方響1862年發動政變，推翻鄂圖一世。
第二次世界大戰後，希臘又發生咗一次內戰。1949年內戰結束後，希臘宣佈加入北約組織。1967年4月21號軍人發動政變，重廢咗國王。塞浦路斯問題最終導致軍人政權響1974年垮台，一個民主共和國響1975年建立。
希臘一院制嘅國會最長任期係4年，但選舉可以提前舉行。希臘用一種非常複雜嘅比例代表制進行選舉，響呢個制度下細黨無法有較大嘅影響力，而即使國會內最大黨議員人數未有過半，呢個黨依然可以控制國會。政黨只有獲得至少百分之三嘅選票先至可以響300個國會議席中分到席位。
據2001年最後一次人口統計，希臘人口共計10,774,917人。大多數希臘人信奉國教東正教。東正教會受國家保護，重有自治權，但受位於君士坦丁堡嘅基督教元老院嘅精神指導。除此之外，重有1.3%嘅人口信奉伊斯蘭教，而伊斯蘭教亦係東正教以外，唯一受官方承認嘅宗教。
19世紀初，芬蘭畀俄羅斯佔據咗。1917年俄國十月革命之後，芬蘭脫離俄國獨立。芬蘭喺1939年－1940年冬季戰爭之後，被迫割地畀蘇聯。1941年德國入侵蘇聯，芬蘭趁機出兵收復番之前割畀蘇聯嘅地，但係之後隨住德軍節節敗退，芬蘭侷住同蘇聯講和，仲要割更多嘅地畀蘇聯。
呢個國家重要嘅地理位置同埋地形導致連年嘅戰火紛爭，幾個世紀以嚟波蘭嘅版圖亦都一改再改，喺16到17世紀曾經同立陶宛共組波蘭立陶宛聯邦，喺18世紀更俾俄羅斯、普魯士同埋奧地利瓜分，去到1918年至再次獨立。
波蘭地勢平坦，所以歷史上多次畀列強瓜分。波蘭大部份地區都係喺東歐平原，平均海拔173米，只係得南部地勢有起伏，包括有喀爾巴阡山脈同蘇台德山脈，最高點海拔2,499米。波蘭境內嘅河多數由南流向北入波羅的海，包括有維斯杜拉河同奧得河。
恐狼係犬屬一個經已絕咗種嘅物種。佢哋喺 125,000 至 9,440 年前存在過，同斯劍虎一齊俾人並列做最廣為人知嘅北美洲史前食肉獸。呢個物種喺 1854 年響沿住美國俄亥俄河近印第安納州埃文斯維爾嘅鴿子河河口嗰度由 Francis A.
恐狼嘅殘骸喺好多唔同嘅生態系嗰度都揾得到，好似係北緯 42 度以南嘅北美嘅平原、草地、同埋有森林嘅山等等，連喺南美嘅乾旱大草原嗰度都有佢哋嘅蹤影。呢啲恐狼出沒地由同海平面差唔多噉高去到成海拔 2,255 米高嘅高地都有。
恐狼明顯似現代嘅灰狼。佢有兩個亞品種，Canis dirus guildayi 同 Canis dirus dirus，一般都認為係由北美洲嘅犬屬動物 Canis armbrusteri 嗰度進化出來嘅。
一隻普通嘅恐狼同現代最大隻嘅灰狼差唔多大細－Canis dirus guildayi 平均重大約 60 公斤，而 Canis dirus dirus 就平均重大約 68 公斤。佢嘅頭殼同啲牙嘅形狀似灰狼，但係啲牙稍為大隻些少，比較能夠將肉撕開，而佢一樣出位嘅特徵係佢喺犬齒嘅咬合力係已知嘅犬屬動物之冠。
一般都認為呢樣特徵係為咗要獵食更新世晚期嗰啲大型食草動物－包括咗馬、大地懶、乳齒象、古風野牛、同擬駝等等－而進化出來嘅。另一樣似現代灰狼嘅嘢係，恐狼係成群噉打獵嘅。之但係雖然佢哋同灰狼有噉多相似之處，佢哋唔係任何現存物種嘅直系祖先。
同灰狼相比，恐狼嘅頭又大又闊，腦蓋較細。恐狼嘅牙較巨大，喺冠上有大量嘅磨損痕跡，故此好多古生物學家認為恐狼係用牙嚟咬碎骨頭。恐狼嘅骨上亦發現有好返晒或好返啲嘅傷痕，呢啲傷痕同現今嘅狼喺捕獵大型獵物時所造成嘅傷痕好相似，所以亦有人認為佢哋會獵殺大型嘅獵物。
犬屬動物嘅化石紀錄顯示佢哋係喺9百萬至1千萬年前嘅中新世晚期，由北美洲細小嘅Leptocyon沿灰狐同狐狸嘅分支演化出來。犬屬後來喺8百萬年前擴散至歐洲同亞洲，並成為而家嘅狼、胡狼、狐狸同貉嘅祖先。直至3百萬至5百萬年前，犬屬動物擴散至非洲同南美洲。
跟住嗰9百萬年，狼喺北美洲進行大規模嘅發展同多樣化，直至更新世中期，Canis ambrusteri喺南北美洲出現同分佈。後嚟佢哋喺北美洲消失，但有可能喺南美洲延續成為恐狼嘅祖先。不過亦有一啲證據顯示恐狼係由其他較細隻嘅南美洲狼演化而嚟。
一萬六千年前，人類抵達北美洲，大部份嘅大型哺乳動物開始消失。恐狼由於冇咗主要獵物，而且跑得比其他犬屬嘅物種慢，捉唔到較靈活嘅獵物，開始焗住要食腐肉。直至一萬年前，大型哺乳動物同恐狼都絕種。不過喺阿肯色州亦有發現一啲化石，證明恐狼可能喺4000年前仍有一啲殘餘份子喺歐薩克山脈度生活。
喺1854年夏天，當俄亥俄河嘅水位較低時，響美國印第安納州埃文斯維爾發現到恐狼嘅模式標本。呢個標本係一個化石化嘅顎骨，由Joseph Granville Norwood博士響Francis A. Linck度搵到嘅。
一份2023年喺《科學》期刊出版嘅研究就推算話，80萬年前左右因為極端氣候嘅關係，早期人類遇上咗種群樽頸，由大概10萬人跌到淨低千幾人。即係話，現代人類嘅祖先試過幾近滅種，而且人口數字之後11萬年都冇起色。
而一份 2005 年嗰陣做嘅研究就話，1492 年打前美洲大陸嘅土著，全部都係嚟自一群喺對上一次冰河時期由亞洲經陸橋行到去美洲嘅人，而呢個古老族群估計得嗰 70 個人咁少，造成美洲土著基因多樣性唔夠。
雜種喺生物學上係「雜交品種」嘅簡稱，意思係唔同物種之間雜交產生嘅下一代。由種族主義方面，指血統唔純正，種族主義者可以遺傳疾病、生物特徵等先天缺陷同差異，區別出「人種」，政治歷史上就加上後天理由同利益動機，而出現種族優越論同種族清洗。
英國人 Tansley 首先響 1935年提出生態系統概念。美國年輕學者 Lindeman 詳細考察 Mondota 湖生態系統之後提出生態金字塔能量轉換嘅「十分之一定律」。自此，生態學成為一門有自己嘅研究對象、任務同方法嘅比較完整同獨立嘅學科。
生物最早係由水圈產生嘅，逐漸向深水發展，由於大氣中嘅氧氣含量增加，喺大氣圈最外層因為宇宙射線嘅作用，氧分子重組形成臭氧層，臭氧層可以阻止危害生命嘅紫外線進入大氣層，使得生物可以脫離水圈向陸地發展。陸地環境唔同區域差異較大，為咗適應環境，生物發展出好多唔同嘅種類。
能量喺唔同嘅圈內流動，綠色植物吸收太陽光能，再轉換成化學能貯存，動物取食植物吸收植物嘅能量，太陽能絕大部分都被大氣圈、水圈同岩石圈所吸收，增加溫度，造成風、潮汐同岩石嘅風化裂解。地球本身嘅能量表現喺火山爆發、地震之中，亦不斷咁影響其他各圈。
物質則可以喺各圈內循環，而無多大消耗，以二氧化碳形式存在嘅碳被植物吸收，經植物同動物嘅呼吸作用排出，被動植物固定喺體內嘅水、鈣同其他微量元素，一旦動植物死亡會重新分解回到其他自然圈，有可能積累形成化石礦物。
一個生態系統具有自己嘅結構，可以維持能量流動同物質循環，地球上無數個生態系統嘅能量流動同物質循環，滙合成整個生態圈的總能量流動同物質循環，一個生態系統內各個物種的數量比例、能量同物質的輸入與输出，都處於相對穩定的狀態，如果環境因素有變化，生態系統有自我調節恢復穩定狀態的功能，如果環境因素緩慢的變化，原有的生物種類會逐漸讓位畀新生的，更適應新的環境條件的物種，依個叫做生態演替。
因此食物鏈有累積同放大的效應。美國國鳥白頭海鵰之所以面臨滅絕嘅危險，並唔係被人捕殺，而係因為DDT逐步咁響佢身體內累積，導致生出嚟的蛋係軟殼，無辦法孵化。一個物種滅絕，就會破壞生態系統的平衡，導致其物種數量的變化，因此食物鏈對環境有非常重要的影響。
潛伏期中嘅生態危機並唔易被發現，而且一旦形成就好難恢復，需要付出多年努力同幾十倍甚至到幾百倍嘅代價先可能消除危機的影響。由於濫懇濫牧，在美國、俄羅斯、中國都出現過「黑風暴」現象，水土流失、沙漠擴大、水源枯竭、氣候異常、森林消失等生態危機都係由於人類不適當的活動造成的。
呢個稱呼喺1970年代由加拿大原住民自行提出，用來取代當時通用嘅「土著」同「印第安人」兩個叫法，原意係指歐洲人未來之前佢哋 ｢本來已經｣喺度住，而且係多個嘅唔同 ｢民族或者國家｣。呢個叫法喺1980年代被佢哋嘅全國性組織 Assembly of First Nations 正式採用，1990年代開始全國通用。
洛磯山脈係一條闊嘅山脈，喺北美洲西邊。洛磯山脈長超過4800公里，由加拿大嘅英屬哥倫比亞去到美國嘅新墨西哥。最高嗰座山係艾伯山，喺哥羅拉度州，海拔4401米。至於加拿大嗰邊，最高嗰座山係羅拔臣山，喺英屬哥倫比亞，海拔3954米。
喺美國，喺大平原比較出名嘅山有由哥羅拉度州北部去到新墨西哥北部嘅前山脈，喺懷俄明係跟住大風嶺同埋大號角山，喺蒙大拿係跟住瘋山同埋入去亞伯達嘅洛磯山脈前鋒。喺鹽湖城附近嘅華薩治嶺將洛磯山脈同埋大盆地分開。
舊底呢處四圍都係生番，直至18世紀西班牙人敢死隊探尋傳說中黃金之鄕行經爾處後，就做咗西班牙殖民地。1840年打花旗亞巴治生番大仗後，爾處淪為死城。又至1848年美國同墨西哥打過仗後，爾處卒之劃入美國，1912年做美國第48省。
雖然該國當朝政府訂明其國號嘅中文譯名係「白羅斯共和國」及「白羅斯」，唔沿用前朝嘅簡稱白俄羅斯及白俄，但係現時陸港澳台星官府及民間皆較常用到後者，亦好用白俄羅斯共和國作其全稱。唔少其他國家官民所用之其他語言譯名，亦有類似情況。
俄羅斯帝國喺18世紀開始擁有呢三個國家。第一次世界大戰之後，愛沙尼亞、拉脫維亞同立陶宛喺俄羅斯分咗出嚟，到1940年又俾蘇聯吞併，成為蘇聯其中三個加盟共和國。呢三個加盟共和國相繼喺1990年之後脫離蘇聯獨立，2004年成為北約同歐盟嘅成員國。
阿拉伯半島係亞洲西南邊嘅一個陸地板塊，亦係世界最大嘅半島，喺亞洲同非洲之間，由中東向東南面插落印度洋，面積約300萬平方公里。有啲人叫佢做阿拉伯次大陸。呢處喺中東扮演好關鍵嘅地緣政治角色，因為呢處有好多嘅石油同埋天然氣埋喺下邊。
沙特王國係半島入邊最大嘅國家。半島入邊嘅人口大部分集中喺沙特同埋也門。半島有全世界最多嘅石油蘊藏量。沙特同埋阿聯酋係呢個地區最有錢嘅國家。卡塔爾係大半島入邊嘅細半島，呢度係世界聞名嘅阿拉伯文同英文半島電視台嘅總部。
黑龍江係中國大河，由蒙古肯特山開始向東流到鄂霍次克海韃靼海峽，長2824千米。自從19世紀沙俄夾硬霸咗黑龍江北面嘅大清領土後，呢條河就變成中國同俄羅斯之間一條邊界河。條江嘅俄文名叫阿穆爾河。佢主要支流包括石勒喀河同額爾古納河。
海格力斯係一個半神，佢阿媽係個平凡人，而佢阿爸就係身為眾神之王嘅宙斯。海格力斯血統上一半係天神所以有超人力量，佢足智多謀又力大無窮，做出咗好多英勇事跡，係廣受全希臘敬重嘅英雄。不過始終佢係宙斯嘅私生子，所以天界女王希拉不嬲都好憎佢，好想搵方法整死佢。
海格力斯喺邁錫尼國王手下做嘢期間，曾經被派去做 12 單好危險嘅工作，而呢連串事跡就係海格力斯嘅勞動。响第二單勞動當中，海格力斯畀國王派去誅殺九頭蛇－條蛇查實係希拉暗中養出嚟嘅，想用條蛇嚟殺死海格力斯。
掗克妮係個牧羊人嘅女。佢由好細個嗰陣就喺度學梭織，到佢大個就成為咗個出名擅長做梭織嘅織女。佢對自己嘅技術好有信心。有日，佢仲自大到諗住自己喺梭織技術上能夠打贏雅典娜，於是佢就走咗去挑戰雅典娜，話要同雅典娜鬥梭織。
掗克妮好驚，諗住自己得罪咗天神下場實會好慘，嚇到走去吊頸。不過雅典娜冷靜咗吓，又覺得掗克妮罪不至死，於是就施法將掗克妮用嚟吊頸嗰條繩變成蜘蛛網，而掗克妮就幻化變咗做隻蜘蛛－掗克妮有得保住條命，但要一世係噉喺度織蜘蛛網。
阿波羅係希臘同羅馬神話中嘅太陽神，係宙斯同黑暗女神勒托個仔，阿提米斯個孖生家姐。佢係音樂家、詩人同射手嘅保護神、係光明之神，佢唔講大話，光明磊落，所以佢又叫真理之神。阿波羅嘅典型形象係右手揸七弦嘅里拉琴，左手揸象徵太陽嘅金色嘅波。
美洲原住民係最先到美洲定居嘅人同佢哋嘅後人。美洲土著入便絕大多數係印第安人，剩低嘅就係主要喺北美洲北部嘅愛斯基摩人。傳統上將美洲土著劃歸蒙古人種美洲支系。當歐洲人第一次去到美洲嗰陣時，美洲土著一早已經去勻南北美洲各地。
美洲土著經過兩萬幾年嘅分化同埋發展，產生咗好多唔同嘅民族同埋話，其中特別以分佈廣泛嘅印第安人最明顯，產生過瑪雅文明、阿茲特克文明等出名嘅美洲文明。但係，後來因為歐洲殖民者對美洲土著同埋佢哋嘅文化進行逼害同埋毀滅，有好多嘅美洲土著天花病死咗，搞到而家剩返嘅古代文明材料已經唔多。
唐人指有中國血統嘅民族。喺南方人嘅角度，唐人同北方人講嘅「漢人」同近代講嘅中國人類似。南方人自稱「唐人」，而北方人就自稱「漢人」，因為清朝嗰時廣東、福建等地方嘅人太多，缺乏糧食，所以唔少人都會出海外搵食謀生。
華人各族群之間嘅血統、語言、同文化差異相當大，所以有咗民系呢個概念嚟將華人分類。好似係講廣東話、血統屬古漢人加南越人嘅廣府民系，就係其中一個比較出名嘅華人民系，佢哋亦都係廣東、廣西東部、香港、同澳門嘅主要族群。
夜晚天上嘅一點點嘅光，俗稱星，大部份就係恆星。叫做恆星，皆因渠地離我地遠，先民見到呢啲星，同行星唔同，晚晚都喺嗰個位唔郁，以為渠地「恆常」響個天度。恆星呢個詞早響《春秋》呢本書出現。天文學家估全宇宙裏頭就有 7×1022 粒恆星。
以前人類認為大部分恆星嘅都畀太陽系嘅質量更大嘅，但打完二戰之後人類嘅科技發展紅外線科技喺天文學入面得到應用並發現大量紅矮星。到咗宜家，紅矮星佔整個銀河系高達70%以上，喺太陽系最近嘅30粒恆星，超過20粒都恆星係紅矮星。
宇宙有超過90%嘅恆星都喺赫羅圖主序星區域上面，佢哋嘅大小同光度以及溫度以正比關係，又質量最細0.075M⊙，到質量最大嘅300M⊙。其中太陽係一粒中等大小嘅恆星，雖然對銀河系非常唔起眼，但佢嘅質量畀95%嘅恆星更大，喺銀河系入面比85%嘅天體更光。
係一種研究恆星演化嘅重要工具，佢顯示咗佢哋表面溫度同光度嘅關係 。由於光度同絕對星等有住正比嘅關係，好多時都會使用絕對星等來量度佢哋嘅絕對光度，光度高而最熱嘅恆星通常放喺左上角，光度低而溫度又低嘅恆星通常放喺右下角。
《狼來了》，意思即係「狼嚟喇」，係伊索寓言入面嘅一個故仔，講一個牧羊嘅細路，佢多次噉因為貪得意而講大話呃啲村民話有狼出現，搞到啲村民唔再信佢，最後真係有狼出現嗰陣就冇人救佢－呢個寓言教訓人唔好講大話。
喺一個農村度，有一個小男孩負責放牧羊群。有一日，小男孩獨自留喺草原上放牧，但係佢覺得好悶。於是佢決定同人開玩笑，佢大嗌「狼嚟喇！」，喺附近嘅農民聽到之後就即刻趕去幫忙。但當佢哋趕到去嗰陣，佢笑住同大家話自己開玩笑，佢覺得好好玩。
基督敎嘅聖經由《舊約》同《新約》兩部份構成，《舊約》部份其實同猶太教嘅《塔納赫》大致相同，不過天主教同東正教嘅版本就有多咗幾篇公元一百後嘅《塔納赫》同基督教新教《舊約》都無嘅幾篇經卷。而《新約》部份就記載耶穌基督同埋佢門徒嘅言行，重有早期基督敎嘅事件。
《希伯來聖經》發現最早嘅版本係用希伯來文同亞蘭文抄寫。《希伯來聖經》書卷構成，最流行可以分為三個版本，三個版本都有小小唔同，但主要喺編排同經卷數目，三個版本分別係由猶太教拉比所編定嘅《塔納赫》24卷，而加咗注音符號嘅《標準猶太聖經》就有39卷。
基督敎新教嘅《舊約聖經》就同猶太教《標準猶太聖經》基本上一樣，都係有39卷，只係喺排序上有小小唔同。而基督敎舊教嘅《舊約聖經》就有46卷咁多，東正教《舊約聖經》就有50卷，多出嚟嗰啲喺基督敎新敎同猶太教叫做次經。
喺聖經重未編定之前，其實好多經卷係一本本獨立分開嘅抄本，並唔係好似而家咁有一本聖經。一直到公元3世紀初，喺以拉丁文為主嘅西部基督敎教會入面，先開始以書去取代卷，因為咁，基督徒就開始要揀邊啲經典同埋要點樣順序編成一套書。
喺之前，猶太教嘅《塔納赫》未正典化，但大約喺公元前4世紀尾因為希臘化而搞到好多猶太人唔識希伯來文，所以由猶太教文士將好多經卷翻譯成希臘文，最後大約喺公元前 150 年左右譯咗套《七十士希臘文譯本》出嚟。
一直到15世紀宗教改革時，當時宗教改革運動領袖之一嘅馬丁路德同羅馬教廷反面，自己創辦教會，喺做德文聖經翻譯時，就根據傑羅姆嘅見解，將次經當做聖經嘅附錄，而唔當做聖經一部份，亦因為咁，基督敎新教所用嘅《舊約聖經》，同猶太教用嘅《塔納赫》，只係排序上唔同，其他都完全一樣。
但喺新約正典過程開始時，由於並無一個統一嘅集團或者組織去統籌聖經正典化過程，所以早期基督敎教會入面，每個教派都可以好自由咁根據自己理解同喜好而決定用邊啲經卷嚟做正典，所以當時出現咗好多唔同版本嘅聖經。
思高譯本同和合本除咗喺經卷數目上有分別之外，好多中文譯名都唔同，除咗經卷名稱，經卷入面好多名都有分別，例如思高譯本叫「撒殫」，而和合本就叫「撒旦」。除此之外，思高譯本會將「耶和華」譯做「雅威」，而希臘文部分就用「主」、「上主」或「永恆主」代替。
除咗咁，聖經雖然貴為三大宗教聖書，不過佢內容亦成日畀人話，例如中國學者方舟子就出過篇文《錯誤百出的聖經》，指出聖經入面好多前後矛盾同唔合邏輯嘅嘢。聖經亦曾經被一啲地方列做禁書，例如1978年埃塞俄比亞就話聖經因為同進化論衝突而被禁。
耶穌嘅尊稱叫基督，所以喺基督教入面，耶穌又叫做耶穌基督，基督徒認為佢係三位一體嘅聖父聖子聖靈之中嘅聖子，又係救世主。由於佢喺拿撒勒長大，因此亦有人叫佢做拿撒勒人耶穌。唐時嘅景教譯做移鼠、翳數，傳入中土嘅摩尼教譯夷數、夷數和，東正教又譯伊伊穌斯。
根據路加福音，天使加百列奉神嘅差遺，去到加利利嘅城市，童貞女馬利亞嗰度，同佢預告耶穌嘅降生。但嗰時佢已經同大衛家族嘅約瑟訂咗婚，根據馬太福音，約瑟曾經因為馬利亞嘅肚而想將佢休咗，但因為主嘅使者勸說先至就咁算數。
耶穌主要嘅生平事跡都記載喺四福音書入面。根據福音書入面嘅記载，佢喺大概公元28年或者29年，喺約旦河受咗施洗約翰嘅水浸禮後，就開始喺成個以色列同猶大傳道，主要係宣揚神的國嘅信息，周圍去醫病同驅鬼，喺傳道嘅過程入面佢不斷指責啲猶太嘅宗教領袖同祭司違背《舊約聖經》入面嘅誡命嘅精神，違背神嘅意志，必定受到神嘅懲罰。
但係希伯來聖經曾經預言到有一個默西亞就快嚟到呢個世上，而且好多以色列人都知道耶穌所在嘅時間正係預言應驗嘅時候，佢哋好盼望以色列嘅救世主嚟到，可以令佢哋擺脫羅馬人嘅奴役。因為咁樣耶穌嘅門徒亦都逐步認識到佢係默西亞。
耶穌嘅門徒喺書信中認為，耶穌喺傳道嘅過程中對人嘅體恤同關懷正係反映神對人嘅態度，亦為佢嘅門徒作出榜樣。四福音書入面嘅耶穌提出咗好多崇高嘅道德標準，並且指出，佢嘅門徒應該互相愛護，唔互相敵視同殘殺。佢亦警告門徒提防關於分黨結派等現象。
《小紅帽》源自民間故事。喺 17 世紀打前，個故仔嘅變體已經有喺歐洲各地嘅民間流傳，不過嗰啲版本好多時都「非常唔啱細路睇」，有陣時會講到人食人等畀人覺得係恐怖嘅情節。廿一世紀初常見嘅童話版本係經過咗修改，改到「啱細路仔睇」嘅樣嘅。
話說好耐好耐以前有個細路女，佢好鍾意著住紅色嘅披肩出街，所以有咗個花名叫小紅帽。小紅帽嘅嫲嫲住喺樹林入面。嫲嫲病咗唔方便行動，所以小紅帽成日都會行入樹林，帶生果同麵包等嘅嘢食畀嫲嫲。《格林童話》嗰個版本仲有提到，話小紅帽嘅媽媽叮囑過佢，叫佢一定要跟住條路行。
有一日，有隻大野狼喺度跟蹤小紅帽，佢望住小紅帽同埋佢個籃裝住嘅嘢食，望到流嗮口水，好想食咗小紅帽同埋小紅帽帶住嘅嘢食。於是佢就出現喺小紅帽面前同小紅帽講嘢，提議叫小紅帽去周圍樹林度摘啲花，送畀嫲嫲做禮物。
獵人由個窗度見到個肚好脹嘅大野狼，就心知不妙。於是佢攞起把斧頭，劏開大野狼個肚，救返小紅帽同嫲嫲出嚟。然後三個人合力將一大拃好重嘅石頭塞入大野狼個肚度，再縫埋佢。大野狼醒咗之後，就因為個肚重得滯而跌咗入井度，浸死咗。
不過亦都有女人綁起男人，再用春藥整到佢條嘢不由自主噉舉起，然後交配嘅罕有案例。其實，違反意願噉達成所有陰道性交前設條件嘅方法，唔止得物理同化學類，心理脅迫一樣有若干效果，更莫講話多種手段並用。亦有針對神經嘅藥物同儀器，能夠夾硬令陰莖勃起。
中國全國犯罪人均上係好普遍，當中性犯罪同性病屬全球性嚴重水平。聯合國科學統計為按人均犯罪同數字，中國都係全球第二名，排第一係印度，並有年增長率惡化。上海、安徽、四川、河南等地先後發生老公強迫老婆同佢做愛情況，且司法機關處理時會有分歧。
婚內有無強姦，「婚內強迫性行為」係咪犯罪，理論界、司法界，同社會都有關注同爭論。綜合當局同非官方來源，疑強姦案當中有好多，都被當作其他較輕微罪行處理，例如原本可能係強姦但變成告非禮、猥褻，甚至有執法當局試圖遊說受害人和解了事。
軍佬搞強姦係戰爭罪，打仗時好多國家都有強姦發生。蘇聯紅軍曾經喺二戰之後佔領咗德國、波蘭各東歐地區，並做過好多姦殺暴行。歷史學家安東尼·比弗喺佢本書《柏林在1945年陷落》入面提過，蘇聯強姦咗200萬位德國婦女同幾千個前蘇聯婦女。
重有韓戰時，中共軍人強姦過韓國婦女，至今共匪一類依然臭名遠播。根據中國人民志願軍第42軍吳瑞林軍長回憶，因為強姦朝鮮民女問題，所以入朝初期已槍斃一批志願軍。根據《一九五二年志願軍後勤工作簡結》，11萬人志願軍後勤部隊中，由1952年1月至11月中，就有一百零九人自殺，三十九人自傷，六百八十七人逃亡，汽車肇禍壓死八十一人，壓傷九十四人，誤傷一百零八人，強姦四十一人，通姦五百一十四人，雞姦一百五十人。
1954至1955年，最少發生20單強姦殺人事件。題外話，有好多志願軍返去中國唔係被成美軍間諜、開除黨籍、就係打成右派，好多都冇好收場，直至毛澤東政權因文革結束而倒台，80年代中共先至為志願軍戰俘恢復名譽。
大日本帝國軍妓問題上，主要係太平洋戰爭時，日軍疑用招募同強迫方式兩種手段要女人為皇軍提供性服務。慰安婦妓女問題主要係人道同國際法方面爭議，係指自願定強迫。不過，如果有指日軍有冇強姦軍妓以外婦女，同歸唔歸類到慰安婦上，就久不可考。
由多項數據同事實見證，聯合國數據反映，相信性犯罪同道德水平，教育程度，資本化程度最少三大方面成正比。因為例子國家證明地區人口愈貧賤愈易出現性犯罪，但高收入人士參與強姦嘅事件就好少成案。相比強姦，政客、貧官、高收入資產階級，相對有更多例子係捲入同錢、政權有關嘅性交易、性賄賂醜聞，例如近年中國反貪而爆出軍中性醜聞，當中湯燦以「軍中妖姬」出名國際犯罪心理學上，罪犯可能出於對性好奇，至性飢渴同過份對性開放，對人存敵意。
另外，學者研究色情經濟可能會影響性犯罪問題。因為性服務非法地區，性犯罪需求同性病傳播率都較高。但大多數性行業合法國家，例如有台灣、香港、荷蘭，同成人動漫電影發達國日本、美國，強姦百份數的確較低，青少年未婚大肚比例都好低。
三隻豬仔係一個源自英倫嘅寓言故仔，講三隻豬仔分別用唔同物料起屋，當中大哥同二哥懶，用草同木棍等易整嘅物料起屋，而最後嗰隻豬仔肯辛苦用磚頭起屋。跟住大野狼嚟到，輕易噉吹冧咗大哥同二哥嘅屋，但吹唔冧三弟嗰間，於是個故仔就教訓人唔好偷懶。
俗語係講非常之唔正式嘅字，連講嘅人嘅話都覺得唔標準。俗語通常係局限於某個地方。有時俗語可能限於某隻次文化或者行頭，好似樂人同小數人圈子。有時俗語流出圈外，就變成大家都識。當多人講咗，就會變咗唔係俗語。
中醫學以中國哲學中嘅陰陽五行作為理論基礎，通過望、聞、問、切，四診合參嘅方法，探求病因、病性、病位、分析病機及人體內五臟六腑、經絡關節、氣血津液嘅變化、判斷邪正消長，進而得出病名，歸納出證型，以辨證論治原則，制定「汗、吐、下、和、溫、清、補、消」等治法，用中藥、針灸、推拿、按摩、拔罐、刮痧、氣功、食療、音療等多種治療手段，令人體達到陰陽調和而康復。
中醫學嘅價值之一在於方劑，藥方係醫者嘅經驗結晶。中醫學本身發展嘅過程即係實驗嘅醫學，尤其是係經過咗無數嘅醫家幾百年，甚至係上千年來嘅臨床人體實驗反覆使用，證實實際有效而被記載流傳下來嘅經方、時方等。直接面對病徵，掌握主證同兼證，選擇對證嘅方劑進行加減，不拘泥於理論，以治療疾病，呢個係中醫精髓辨證論治嘅本來面目。
心理壓力呢樣嘢通常源於行為懲罰嘅出現，例如係四圍嘅環境有危險。當一隻動物感覺到壓力嗰陣，佢個腦會釋放某啲特定種類嘅荷爾蒙同神經傳遞素，呢啲化學物質會啟動個腦嘅某啲特定區域，令到個人喺生理同行為上出現變化。
斯堪的納維亞係北歐一個文化地區，狹義上係指挪威、瑞典、丹麥呢三個歷史同文化關係密切嘅國家，廣義上包埋芬蘭同冰島。屬於挪威嘅斯瓦爾巴群島同揚馬延島以及屬於丹麥嘅格陵蘭一般都唔被當做斯堪的納維亞嘅一部份。
人種上嚟講，斯堪的納維亞人嘅祖先係本來住喺丹麥南部一帶，後來向北遷徙嘅日耳曼人。冰島人因為多數係古北歐人嘅後代，通常都被視為斯堪的納維亞人。另一方面，雖然芬蘭嘅主要居民係唔屬於日耳曼系嘅芬蘭人，但係因為地理位置嘅原因會被當做斯堪的納維亞嘅一部份。
瑞典最南部同丹麥嘅氣候似西歐國家。中部地區－由挪威首都奧斯陸去到瑞典首都斯德哥爾摩－屬於潮濕大陸氣候，但再北小小就會變做亞寒帶氣候同挪威北角嘅雪原氣候。斯堪的納維亞山脈阻住西南面嚟嘅温暖潮濕空氣，令到瑞典同挪威北部冇乜雨落同好凍。
由於鳥類、兩棲類同魚類嘅性別由卵子所攜帶嘅性染色體決定，所以喺某啲特定情況下，有研究指，可以進行孤雌生殖，而火雞喺呢方面嘅能力比較著名。喺缺乏火鷄公嘅情況下，火鷄乸生產嘅未受精卵亦可孵化，而佢所孵出嘅後代通常虛弱，並幾乎都係公。
保險嘅作用係管理風險。當你投保之後，等於將部分財務風險轉移畀保險公司。保險公司將同類風險嘅投保人嘅少額保費集埋一齊，利用佢去賠俾面對損失嘅投保人。如果冇投保，當事人就需要自行承擔財務風險。喺財務計劃之中加入保險安排，對於保障自己、家人同個人資產，以至防範各種風險都非常重要。
地中海係一個北面俾歐洲大陸，南面俾非洲大陸同東面俾亞洲大陸圍住嘅海。由東至西約莫有4000公里，南北最闊嘅地方就大概有1800公里，面積有251.6萬平方公里，係世界上最大嘅內陸海。地中海西邊，經過直布羅陀海峽，同大西洋相連，而東面就通過土耳其海峽同黑海相連。
噉班研究者就搵到樣有用嘅資訊，可以作出「想呼籲人改善飲食習慣嗰陣，應該要以青少年做主要宣傳目標」噉嘅推論。要注意嘅係，聚類分析係種探索性質嘅統計分析，即係話聚類分析嘅目的唔係要驗證某啲假說，而係要喺對啲聚類冇先驗知識之下，搵出手上個群體有冇明確嘅聚類。
分割式嘅等級聚類法，簡化講可以想像成上述過程嘅相反－開始嗰陣將啲個案冚唪唥當做一個聚類，每一步將「最唔相似」嗰個個案攞走畀佢自成一個聚類，切割到每個個案都係自成一個聚類為止，跟住畀分析者揀要喺邊一步停手。
得出聚類分析結果之後，研究者就搵到拃「零舍多謀殺案發生」嘅地方，可以做進一步嘅分析，例如係再睇多啲數據，睇吓呢啲地方有咩共通點，噉就有可能搵出「咩因素最會搞到一笪地方多謀殺案」呢條問題嘅答案，而呢樣資訊可以幫到犯罪學工作者手度「點樣減少謀殺案」噉嘅問題。
HTML係廿一世紀初最多人知嘅標記語言。網頁瀏覽器會用 HTML 嚟操作網頁嘅文字、影像同其他內容。一個網頁嘅數據會用 HTML 嘜好，指定某段字嘅意思或者用途等等嘅資訊，又或者某程度上左右字或者圖嘅大細等等，噉部機就會識得將啲數據按設計者嘅意思顯示出嚟。
地球嘅質量大約係 5.97 × 1024 公斤，即係 5970 堯克。構成地球嘅化學元素主要有鐵、氧、矽、鎂、硫、鎳、鈣、同埋鋁。淨低嗰 1.2% 係其他微量元素，例如係鎢、金、汞、氟、硼、氙呀噉。因為地球有質量層化嘅現象，估計構成地核嘅主要化學元素係喺元素當中算比較重嘅鐵，而其他構成地核嘅元素包括咗鎳同埋硫，同埋質量加埋少過 1% 嘅微量元素。
至於地殼嘅化學成份，據研究，氧係地殼度最多嘅元素，佔咗成 46% 。地殼嗰度有好多含氧嘅化合物，包咗水、二氧化矽、硫酸鈣、碳酸鈣、同埋氧化鋁等。絕大部分構成地殼常見嘅岩石嘅化合物都係有氧嘅化合物。有啲岩石就係氟化物、硫化物、同氯化物，但係氟、硫、同氯喺任何地方嘅岩層入面嘅總含量通常遠遠少過 1%。
而佔咗地殼淺表面 90% 以上體積嘅火成岩主要由二氧化矽同埋矽酸鹽構成。地球化學家 Frank Wigglesworth 基於 1672 個對各種岩石嘅分析計過條數，推論出 99.22% 嘅岩石係由下面個表列咗出嚟嘅氧化物構成。
大洋，傳統嘅廣東話係叫洋海，亦都叫海洋，係地球水體嘅重要部分，係好大面積嘅海或者洋。佢係一笪總共佔地球表面七成，大概3萬6100萬平方千米嘅鹹水。差唔多一半嘅大洋嘅深度超過三千米。平均嘅海水鹹度係大概千分之卅五，差唔多所有海水鹹度係喺千分之卅一至到卅八之間。
原面積8,221萬7千平方公里，喺南冰洋成立咗之後，面積調整為7,676萬2千平方公里，平均深度3627米，最深部份重達到8605米。由赤道南北分為北大西洋同南大西洋。北面連接北冰洋，南面就以南緯60度同南冰洋連接。
地球嘅內部有得根據物理或者化學上嘅性質嚟分做若干層－石質行星冚唪唥都係噉。但係地球嘅內核同外核好明顯唔同，呢點係其他石質行星冇嘅特徵。地球嘅外層係由矽酸鹽礦物組成嘅地殼。地殼嘅厚度隨住位置有啲唔同，由深海海底嘅 6 公里厚到陸地上面嘅 30 至 50 公里厚都得。
地殼下面有層由黏稠嘅半熔固體組成嘅地幔。地殼同埋地幔凍啲、硬淨啲嘅上層係所謂嘅岩石圈－板塊亦都係喺呢個區域形成嘅。地殼同地幔之間嗰條分界線係所謂嘅莫氏不連續面。再落少少，岩石圈以下嘅係黏度低啲，熔得犀利啲嘅軟流圈。
地幔晶體結構嘅喺地表以下 410 至 660 公里之間嗰度開始有重大嘅變化。嗰度係分隔上地幔同下地幔嘅過渡區。喺地幔下面，係分隔地幔同地核嘅核幔邊界。再落就係黏度好低嘅液體狀態嘅外地核，而最裏面嘅係呈固體嘅內地核。
頭先講咗，地熱入面好多都係嚟自核衰變－即係唔穩定嘅原子核放輻射並且變成穩定原子核嘅過程，而穩定咗嘅原子通常唔會再放輻射。所以地球科學家推測喺地球歷史再早啲嗰陣，地球有更加多可以放輻射嘅同位素，所以嗰時佢可以產生更勁嘅內熱，喺 30 億年前可能係而家嘅兩倍。
地球有好多系統將地核嘅熱能散走。地球表面嘅平均散熱功率大約係 87 mWm−2。成個地球內部嘅散熱功率就大約係 4.42 × 1013 W 。地核嘅一啲熱能通過高温嘅熔岩向上湧傳到去地殼嗰度，呢種熱對流就叫做地幔熱柱，地幔仲會因為噉而產生熱點。
地球表面嘅面積總共大約有 5.1 億平方公里，當中大約 70.8% 嘅表面積俾水𢫏住，令到大部分嘅地殼表面都係喺海平面以下。海底嘅地殼表面有好多山，包括一個全球性嘅中洋脊－一列沿住板塊邊緣形成嘅山脊，仲有好多海底火山、海溝、海底峽谷、海底高原、同深海平原。
呢啲數據同分區會隨住時間而演變。地球嘅地表一路俾好多大自然力量塑造緊－大風、降水、熱循環、化學反應、冰川作用、海岸侵蝕、珊瑚礁嘅形成、大大細細嘅隕石撞擊－都會影響到地表嘅地貌，但係地表地貌郁得實在太慢，所以人一般都冇辦法直接感受到，淨係有得用一啲好精密嘅科學儀器嚟度。
喺古代嗰時嘅全中華地區入面，成日用「天高地厚」呢四個字嚟形容天地嘅大細。不過由於嘅科學技術喺度唔停噉發展，呢個難題一早就解決咗。喺地球嘅地殼厚度方面，喺地球唔同嘅地方都有唔同。有啲地區就好厚，而有啲地區就好薄，其中大陸嘅地殼同海洋嘅地殼就差咗好遠。
最厚嗰度就係青藏高原，厚度可以去到60–80公里。最薄嗰度係太平洋地區，得4–7公里。而海陸地殼嘅平均厚度先至差唔多33公里，淨係佔咗地球嘅1/200半徑。如估整一隻雞蛋咁大嘅地球儀，蛋殼係重厚過地殼。
雖然話地殼都好薄吓，但佢嘅上下層組成嘅嘢都唔一樣。其中地殼上邊係由密度比較細、比重比較輕嘅花崗岩組成，入面都係啲Si同Al元素，所以呢埐就嗌咗「硅鋁層」。而地殼下邊係由密度比較大嘅、比重比較重嘅玄武岩組成，入面都係啲Mg、Fe同Si元素，所以呢埐就嗌咗「硅鎂層」。
地殼變動又嗌地殼運動、構造運動，係由於地質作用導致地殼上嘅岩層同岩體出現變形同位移。地殻運動分做水平運動同平行運動。當發生水平運動嗰陣，岩層受到水平方向嘅擠壓同拉伸後出現褶皺同斷裂。褶皺會出現褶皺山脈，斷裂就會出現裂谷。
地球個大氣圈唔係靜止嘅，而佢嘅郁動支配咗天氣同氣候。嚟自太陽嘅能量將地表同上面嘅對流層入面嘅氣體加熱，空氣一受熱就會膨脹，跟手就因為密度下降而向上升，四周圍凍啲、密度高啲嘅氣體會過嚟填補，於是乎啲空氣就係噉郁嚟郁去－就係所謂嘅大氣環流。
大氣圈同水循環好有啦掕，而佢哋之間嘅互動亦都影響到天氣同氣候。由地表嗰度蒸發走嘅水蒸氣跟手就會俾大氣環流吹嚟吹去。如果大氣環境啱嘅話，又暖又濕立立嘅空氣會上升，跟住佢入面嘅水汽會凝結，形成降水跌返落地面。
大氣圈喺各個緯度嘅分佈同厚度都唔同。噉都會左右到天氣同氣候。愈係喺高緯度嘅地區，太陽照落地面嘅角度就會愈細，於是喺嗰啲地區陽光要通過嘅大氣層就會厚啲，所以嗰啲地區冇噉好日頭，平均氣溫都會低啲。緯度每高 1 度，海平面嘅年平均氣溫就降低大約 0.
二氧化碳同其他溫室氣體嘅含量不斷增加，正係全球變暖嘅人為因素中主要部分。燃燒化石燃料、清理林木同耕作等等都增強咗溫室效應。第一次懷疑溫室效應會發生嘅觀測係瑞典化學家阿累尼烏斯喺1897年所做嘅。雖然當時冇引發公眾討論，但係事隔 90 年，終於變成公眾關注嘅問題。
目前全球平均溫度嘅變化，幾乎同二氧化碳含量嘅變化係同步上升嘅，工業革命開始嗰陣，二氧化碳嘅含量急劇增加。雖然植物嘅光合作用吸收了好大一部分二氧化碳，海洋亦溶解一部分二氧化碳並固定成碳酸鈣，但係空氣裏面二氧化碳嘅含量重係漸漸增加緊。
全球變暖係比氣候改變更明確嘅名。原則上，「全球變暖」一詞對成因持中立觀點，但係根據大眾嘅用法，「全球變暖」意味著人類嘅影響。但係，聯合國氣候變化框架公約使用「氣候改變」代表人為因素導致嘅改變，「氣候變化」代表第啲嘢導致嘅改變。
根據儀器記錄，相對於1860年至1900年期間，全球陸地同海洋溫度上升咗攝氏 0.75 度。自1979年，陸地溫度上升速度比海洋溫度快一倍。根據衛星溫度探測，對流層嘅溫度每十年上升攝氏 0.12 度至 0.
根據對化石嘅研究，地球嘅生物圈由 35 億年前開始有。生命係點起源學界仲未有定案，但係一般都同意生物會隨時間演變－每個生命個體所持有嘅基因都有啲唔同，佢哋當中有啲比較擅長生存同埋繁殖，而生存同繁殖能力勁啲嘅生物會更加能夠將自己帶嘅基因傳俾下一代，相反冇咁擅長生存同繁殖嘅生物可能會餓死或者俾獵食者食咗而冇辦法將自己身上嘅基因傳俾下一代，所以每一代嘅生物身上嘅基因都會唔同咗樣，於是乎一個地域入面嘅生物嘅基因會一代一代噉變，經過幾百萬年變變吓就會變到同之前嘅生物完全唔同咗樣－呢個過程就係所謂嘅進化。
人類活動係造成生態系統失衡嘅最主要因素。農業活動就係人類破壞自然生態系統，創造自己嘅人為生態系統嘅例子，人類開墾荒地，破壞原有生態系統，原有嘅物種無法繼續生存，人類種植自己需要嘅莊稼，隨之而嚟嘅係害蟲同食害蟲嘅動物，以及為咗避免被人類鋤草而生長，同莊稼形狀非常相似嘅雜草，呢啲物種形成一個新嘅生態系統，人為生態系統如果離開人類活動就無法繼續存在落去，如果人將農田荒廢，好快就會重新產生新嘅生態系統，即雜草遍地，或者會沙漠化，但唔會自動恢復到原有嘅生態系統。
有時人類活動造成物種嘅長距離遷移，亦可能會對生態系統造成人類預計唔到嘅破壞，老鼠同烏蠅隨住人類散布到全世界，人類只係隨住興趣帶去澳洲嘅32對兔仔，令澳洲嘅生態系統幾乎造成毀滅性嘅災難。目前外來物種紫莖澤蘭、大米草同水葫蘆等已經開始對中國大陸嘅生態系統造成威脅，同時隨住商品進入嘅美國白蛾等新類型害蟲亦開始適應新環境。
人類目前已經認識到生態系統平衡被破壞嘅後果，正致力圖幫助生態系統恢復平衡，但呢啲都需要付出大量資金同能量，恢復比破壞重要難好多，而唔會有經濟上嘅回報，所以一般經濟實體唔會自動去做呢啲嘢，需要政府同埋志願者嘅投入，亦需要輿論同教育嘅促進。
喺人類演化嘅脈絡入面，「人類」呢個專有名詞指嘅係「人屬」，之不過人類演化嘅研究成日包埋第啲人科動物，比如講南方猿，人屬係喺約莫230萬到240萬年前嘅非洲，由南方猿人屬分支出來。科學家估計，人類約莫喺距離而家500萬到700萬年之間，由佢哋同埋黑猩猩嘅共同祖先分支出來。
日出方位並唔一定係正東方，日落方向亦唔一定係正西方。如果太陽直射點喺北半球，太陽由東偏北方升起，由西偏北方落下，太陽直射點緯度或者當地緯度越高，咁呢個角度越大。同樣道理，如果太陽直射點係喺南半球，太陽由東偏南方升起，喺西偏南方落落去，太陽嘅直射點緯度或者當地緯度越高，咁呢個偏角就越大。
依據唔同嘅精確度，羅盤上面嘅方位除咗四方位之外，重可以細分為方位角、八方位、十六方位、三十二方位。方位角用正北，亦即係面向地理北極嘅方向，作爲0°，然後順時鐘方向慢慢咁增加度數，到90°係東，180°係南，270.
英文中嘅文明一詞源於拉丁文「Civis」，意思係城市嘅居民，佢本質含義係人民和睦嘅生活喺城市同社會集團中嘅能力。引申後意為一種先進嘅社會同文化發展狀態，以及到達呢個狀態嘅過程，佢涉及嘅領域廣泛，包括民族意識、技術水準、禮儀規範、宗教思想、風俗習慣以及科學知識嘅發展等等。
但由於一個人類文明，由一個雛形進而成為成熟係要經過長時間演變，所以學界無法統一每個文明最初嘅誕生時間。就如大英博物館認為冇文字、城市、國家嘅公元前 3500年印度一處所誕生嘅文明做 Indus Valley Civilization，但另一方面一啲學者認為有成熟嘅城市、國家制度、文字嘅公元前 1500年嘅中國商文明先至係最早嘅文明。
文明係點樣出現嘅？呢個對哲學家同人類學家都係好吸引嘅課題，因此亦有好多理論來闡述各自嘅觀點。大部分觀點比較一致嘅睇法係中央集權嘅出現係文明存在嘅起點。因此研究中央集權嘅出現就成為一個焦點。但係所有嘅理論都重未解釋到所有文明嘅起源，佢只係適用於部分文明。
世界史或者世界歷史，係指有人類以來地球上歷史嘅總和，雖然世界歷史本身早喺人類文明出現之前就存在，但係人類一直到近現代先真正用呢個概念來研究同講歷史，古代嘅人都係用自己所在嘅地域做中心噉睇歷史，例如東亞嘅人就當東亞係中心噉睇，歐洲嘅人就當歐洲係中心噉睇。
根據遺傳學同化石學所提供嘅證據顯示，現代人類「智人」嘅發源地應該係喺非洲。大約五百萬年前，人猿嘅始祖開始演化，由南方古猿、巧人、直立人，演化到之後嘅尼安德特人同智人。尼安德特人已經絕種，智人就成為唯一一個人屬嘅物種。
人類大約喺二十萬年前左右出現，嗰陣時係舊石器時代，人類已經進化咗一段好長嘅時間。人類嘅祖先例如「直立人」曾經用過簡單嘅工具，但係隨住時代演進，工具變得更加精煉同複雜。人類亦都同時創造咗語言同下葬儀式。
中石器時代係舊石器時代同新石器時代之間嘅一段人類科技發展時期。更新世末期，即係大約一萬年前開始，農業出現之後完結，而呢個時間喺唔同地區都唔一樣。例如近東嘅地區，農業喺更新世末期已經開始出現，所以其中石器時代可以話係極短暫嘅。
喺嗰啲冇受到太多冰河時期衝擊嘅地區，有時會較為傾向用「後舊石器時代」呢個詞。而嗰啲受到較大環境因素影響，喺後冰河時期影響帶嘅地區，就有更顯著嘅中石器時代，最少達到幾千年咁耐。例如馬格爾莫斯文化同阿齊利文化。
根據考古學家戈登·柴爾德所形容，喺大概公元前九千年出現嘅農耕社會係一項革命性嘅大轉變。喺大約公元前九千五百年，蘇美爾人開始務農。喺大約公元前七千年，農業傳播到去印度，而喺大約公元前六千年，佢傳播到去埃及，喺大約公元前五千年，中國人亦都開始務農。
農業令到人可以生產多過必須嘅糧食，有咗糧食儲備，社會變得複雜，人口開始增加，亦都因為咁出現咗文明。科技改進咗人類控制自然嘅能力，而人類亦都發展咗交通同通訊。「複雜社會」首先出現喺歐洲、亞洲同非洲嘅大陸上面，因為農業嘅發展，令到人開始一齊聚埋喺同一個地方住。
係一項世界性嘅環境保護活動，定喺每年嘅4月22號。最早嘅地球日活動係1970年代喺美國校園興起嘅環保運動，1990年代呢項活動從美國走向世界，成為全世界環保主義者嘅節日同環境保護宣傳日，喺呢日唔同國籍嘅人以唔同嘅方式宣傳同實踐環境保護嘅觀念。
太陽係太陽系入面嘅恆星，佢好重，係地球質量嘅332,900倍，佔太陽系整體質量嘅99.86%。佢嘅質量高到可以為核心提供足夠嘅溫度同密度，去維持核融合反應將氫轉做氦。呢個過程會放出好多能量，大部份以電磁波嘅形式散發出去，其中絕大部份係可見光。
太陽係一粒第一星族星，有大量比氫同氦重嘅元素，比第二星族嘅星為多。「金屬」係喺古老嘅恆星爆炸嗰陣喺星核到形成嘅，所以要有啲恆星「死咗」呢個宇宙先會有呢啲「金屬」。古老嘅恆星入面有少啲金屬，後來嘅就有多啲。
太陽系嘅形成同演化，係喺46億年前開始由一嚿好大團嘅分子雲入面一細嚿嘅重力塌縮而形成。多數塌縮嘅質量集中喺中心，形成咗太陽，第啲部分攤平形成咗一個原行星盤，繼而形成咗行星、衛星、隕石同第啲小型嘅太陽系天體系統。
根據天體物理學上嘅研究估計，响 50 億年之後，太陽同好多恆星一樣，會變做一粒紅巨星，地表呢個時候已經形成唔到生物生存必需嘅複雜分子。個模型預測太陽將會膨脹，直徑會變成而家嘅 250 倍，亦即係大約 1 AU。
小行星唔單止係太陽系存在嘅威脅之一，重係人類生存威脅之一，佢哋亦都係太陽系產生過程嘅垃圾。雖然係咁，但係佢哋亦都有可能會滅亡人類，甚至地球。除咗小行星之外，提供養分畀地球嘅太陽亦都有機會消滅人類同埋地球，因此人類一直發掘新家園。
其中地球溫暖化嘅原理，就好似溫室，大氣層吸收來自地球表面所釋放嘅長波輻射，再反射返去地面，藉住呢種自然嘅溫室效應，維持地表嘅溫度。如果大氣層並唔存在，地球嘅溫度將會越來越凍。近年來由於人類經濟活動嘅快速成長，所製造嘅化學品同埋產生嘅空氣污染，去到到而家為止重未有嘅速度，改變大氣層嘅結構。
負責呢項研究嘅芒迪教授話，人類每年排出嘅二氧化碳總共有23億噸，改變咗海洋嘅化學成分。除咗魚類之外，其他海洋生物都會受到重大嘅影響。呢項研究指出，到廿一世紀完嗰陣，二氧化碳嘅含量將會多到干擾魚嘅感官。
早喺幾阿年前人類已經喺度搵新星球落腳，火星亦都喺呢堆星球之一。唯一嘅壞處就係，火星嘅引力好細，令到尐探索家飄下飄下咁。加上嗰度冇水，令人難以生存。重有，火星冇大氣層，令太陽嘅輻射好容易入到去。但係霍金話只要起一個個圓形嘅建築物就可以擋輻射，充當地球嘅大氣層。
北美地區係政治地理學同地緣政治學嘅概念，指嘅係美洲嘅北部地區，屬於美洲大陸嘅一部分，同自然地理學嘅北美洲有明顯嘅唔同，因爲唔包括同屬於北美洲嘅中美地區。由文化地理學嘅角度嚟睇，北美地區係盎格魯美洲嘅主體部分。
北美喺地圖上單獨咁區分出嚟要追溯到1755年，嗰個時候北美大多係俾法蘭西殖民帝國、大英帝國同西班牙殖民帝國所佔領嘅殖民地。到依家，按照社會經濟學同人口統計學標准，北美最主要嘅兩個國家，美國同加拿大，都係屬於發達國家，佢哋嘅人類發展指數非常高，而經濟一體化得水平亦都同樣好高。
按照政治地理學標准嚟劃分，位於太平洋嘅美國夏威夷州亦都應該歸為北美嘅一部分。但係按照自然地理學嘅標准，因爲夏威夷群島同美國本土實喺相隔太遠，所以通常都被認爲係屬於波利尼西亞嘅一部分。而按照語言學嘅標准，夏威夷群島亦同樣應該係屬於波利尼西亞，因為呢啲地區嘅語言，包括夏威夷嘅夏威夷語，都係屬於南島語系。
1990年代以嚟，由於墨西哥同美國嘅交往越嚟越密切，所以有啲人提出將墨西哥加埋入北美地區，而最典型嘅例子就係北美自由貿易協議嘅區域，包括咗美國、加拿大、同墨西哥，佢哋同其他北美地區加埋成爲廣義上嘅北美。
加勒比海係位於西半球熱帶大西洋海域嘅一片海域，喺南美洲同北美洲中間，由墨西哥灣一路去到西印度群島。西部、西南部係墨西哥尤卡坦半島、中美洲諸國，北部係大安地列斯群島，包括古巴，東部係小安地列斯群島，南部係南美洲。
成個加勒比海海區、西印度群島諸島及海域沿岸被合稱為『加勒比地區』。加勒比海係世界上最大嘅海之一，面積達到近2,754,000平方公里，最深點係開曼群島、牙買加之間嘅開曼海溝，深度低於海平面7,686米。
『加勒比』一詞來源於加勒比人，喺15世紀末歐洲人嚟到呢個地區時，加勒比人係當時主要嘅美洲原住民種群之一。1492年，哥倫布搵到西印度群島，就用西班牙語名『安的列斯』嚟稱呼呢啲島，而由此『安的列斯海』就成為咗一啲歐洲語言中加勒比海嘅替代名。
長期以來，加勒比對於歐亞大陸文明來講都係一片完全未知嘅海域，直到1492年哥倫布喺試圖發現亞洲航路嘅過程中駛入呢個海區。喺呢個時候，西半球大部分對於歐洲人都係未知嘅。喺哥倫布發現加勒比群島之後，呢個區域迅速被西方文明殖民。
加勒比海大部份喺加勒比板塊上，同大西洋之間由幾個唔同年代嘅島弧相隔。最年輕嘅島弧從小安地列斯群島、維京群島、千里達及托巴哥嘅東北角到委內瑞拉嘅北海岸。呢個島弧係由南美板塊同加勒比板塊碰撞而成，上面有好多活火山同休眠火山，包括培雷火山、喺荷蘭加勒比區聖佑達修斯嘅奎爾火山以及多米尼克嘅三峰山。
目前仲唔清楚加勒比海嘅地質年代，估計約喺一億六千萬至一億八千萬年前，係喺中生代時因超大陸盤古大陸嘅水平破裂而形成。一般假設喺泥盆紀已有原加勒比海盆地，喺石炭紀初期岡瓦那大陸往北移動，靠近歐美大陸，使盆地面積漸漸縮細。
下一階段加勒比海嘅形成係喺三疊紀。裂谷造成咗狹長嘅槽狀地形，從紐芬蘭與拉布拉多延伸到墨西哥灣，係由矽質碎屑嘅沉積岩構成。喺侏羅紀早期嘅海侵，水進入咗而家嘅墨西哥灣，形成狹長形嘅湖泊。喺侏羅紀中期嘅裂谷作用形成咗加勒比海嘅深盆地。
盆地嘅出現都代表大西洋嘅開始，並喺侏羅紀末期使盤古大陸瓦解。喺白堊紀時加勒比海嘅形狀同而家差唔多。喺古近紀初期因為海退，加勒比海同墨西哥灣分開，同大西洋之間就係由古巴同海地隔開。喺全新世時加勒比海變動唔大，直到新生代時因為海水水位上昇，加勒比海又開始同大西洋相連。
加勒比海水文特性嘅同質性高。以海面嘅月平均溫度為例，各年嘅變化唔超過3°C。喺過去嘅五十年中，加勒比海經過三個唔同嘅階段，喺1974年前持續咁變凍，最凍嘅時間出現喺1974至1976年，之前以每年0.
加勒比海係西半球好多時出現熱帶氣旋嘅地區。一連串嘅低壓系統由非洲西部海域生成，越過大西洋來到加勒比海。低壓系統中大部份都唔會發展為熱帶氣旋，只有少部份會，即為北大西洋熱帶氣旋，多半會喺東加勒比海嘅氣壓較低區域。
加勒比海係世界上9%珊瑚礁嘅棲息地，面積約20,000平方英里，大部份喺加勒比海上嘅各島，以及中美洲嘅海灣。其中最大嘅係面積96300公頃嘅貝里斯堡礁，喺1996年列為世界遺產，本身都係中美洲大堡礁系統嘅一部份，中美洲大堡礁系統長約一千公里，係世界第二長嘅珊瑚礁，分佈喺墨西哥、貝里斯、危地馬拉及洪都拉斯各國鄰近加勒比海嘅沿岸。
近年異常溫暖嘅加勒比海海水對珊瑚礁嘅影脅越嚟越嚴重，珊瑚礁係世界上最具多樣性嘅海洋環境之一，但其生態系統非常脆弱。當熱帶地區嘅海水異常溫暖嘅時間變長，同珊瑚共生嘅蟲黃藻會死亡，蟲黃藻提供食物畀珊瑚，亦都係珊瑚礁有顏色嘅原因。
加勒比海區域都有好多嘅旅遊產業。加勒比海旅遊組織計算每年約有一千二百萬人造訪此區域，包括1991至1992約八百萬人係坐遊輪嚟。喺好多加勒比海嘅島上都有以水肺潛水及珊瑚礁浮潛為基礎嘅旅遊業，係當地經濟嘅一大貢獻。
一啲形狀規矩嘅物體都有固定公式嚟計佢嘅表面積。但喺科學上，物體表面積會涉及效能，一大嚿表面積相對唔大，好難同外界產生化學反應，但整成粉之後會將表面積增大而變易。一嚿鐵唔會燒着，但整成粉就識着火。物理上，一大嚿嘅物質當中，表面積越細就越難散熱。
人口一般來講係特定一國或一笪地方嘅人數。呢個定義，亦可引伸到生物學上，即係一笪地方，某種生物有幾多。人口嘅多少由好多因素決定，比如死亡率、出生率、婚姻率、離婚率，就連宗族對生育嘅干涉都會影響人口。研究人口嘅有社會學、經濟學、地理學，研究嘅內容好多，比如話人口流動嘅成因。
人口研究上係比較依靠概率，即係話人口研究資料係要取大樣本，然後先至能夠搵出個中嘅大勢。所以有時人口嘅研究成果唔多合個人層面上嘅具體情況。就攞人口流動講，影響人口流動嘅因素係好多樣嘅，對流動嘅呢班人中嘅是但一個來講，佢之所以流動嘅原因可能係獨一無二嘅，當各種因素集合、將呢班人作爲群體研究時，人口流動嘅成因就會變得好模糊。
統計來講，有時唔係用地方來計，而係用某啲共同特徵來計數。統計幾多人嘅調查，叫人口調查、人口統計或者人口普查，對一國嚟講，人口普查往往幾年一次，以固定期限方便研究數據。隨咗點人數之外，亦統計埋人唔同狀況，好似收入、住屋、年紀、屋企等等。
亞洲豺犬嘅外形同狼﹑狗差唔多，但體型就比狼細，體長100厘米左右，體重約10千克。體毛紅褐色或灰褐色，雜有少量具黑啡色毛尖嘅針毛，肚腩嘅顏色亦較淺。四肢較短。耳短，端部圓鈍。尾較長。額部隆起，鼻長，嘴部短而寬。
生態資料唔多，只知多數過著聯羣結黨嘅狩獵生活，警覺性強，嗅覺亦好發達，主要喺早晨黃昏活動。十分凶殘，喜歡追逐獵物，發現獵物後聚集在一起進行圍獵，數量大約6至8隻，甚至可達20隻。雖然個體攻擊力比狼低，但豺犬群比狼群數量更多而且堅韌。
北極狐屬於犬科嘅北極狐屬。別名藍狐或者白狐。北極狐額頭同面窄，嘴尖，耳圓，尾毛蓬鬆，尖端白色，身體略細過赤狐。北極狐嘅毛皮響國際毛皮市場上可以話係暢銷嘅高檔商品，因此北極狐成為人類爭相獵捕嘅對象。因為佢隻腳好似野兔腳，所以學名意思解作「有野兔腳的狐狸」之意。
北極狐嘅食物包括旅鼠、魚、鳥類同雀蛋、果實同北極兔，有時仲會漫游海岸捕捉貝類，但主餐多數係旅鼠。當北極狐聞到旅鼠窩嘅氣味或者聽到旅鼠窩裏面啲旅鼠尖叫時，佢就會迅速咁挖掘喺雪下面嘅旅鼠窩，當挖得差唔多時，北極狐會高高咁彈起，藉著跳起嘅力，用腳將旅鼠窩壓扁，然後將窩裏面嘅旅鼠一網打盡。
北極狐分佈於北冰洋沿岸地帶同一啲島嶼上嘅苔原地帶。北極狐喜歡響丘陵地帶築巢，而北極狐嘅巢一般有幾個出入口。當遇到暴風雪時，北極狐可以呆喺竇裏面一連幾日唔出嚟。北極狐年年都為佢嘅巢穴進行一啲維修同擴展，以便長期居住。
夏天，當食物多嘅時候，北極狐會將部分嘢食收埋響巢穴裏面。冬天，當巢穴中所儲存嘅食物消食晒嗰陣，白狐會跟蹤北極熊，揀食北極熊所食凈嘅冷飯菜渣。所以冬天時北極熊身後總會有 2 到 3 隻白狐靜雞雞跟蹤。但當北極熊非常肚餓時，佢亦都會攻擊北極狐。
北回歸線係地球嘅一條線，即係太陽直射地球最北面嘅位置，即係北緯23度26分221點448秒。因為地球識自轉嘅，所以會出現咗白天同埋晚黑出嚟嘅嘢。但係，地球嘅自轉軸唔係同兜住太陽公轉嘅軌道面搞成90°，而係搞成大概66.
耳蝸係耳嘅一個結構，位置喺內耳入面。因為佢同蝸牛殼嘅形狀好似，所以畀人叫「耳蝸」。耳蝸亦係聽覺系統嘅組成部分。佢中間嗰部分係哥蒂氏器，入面嘅毛細胞係負責將嚟自中耳嘅聲波轉做相應嘅神經信號，然後傳畀個腦去做下一步。